Lakhan, Aruna (2017-12)
Agtergrond Lae lugweginfeksies is een van die hoofoorsake van dood in kinders onder 5 jaar. Met die aanslae van MIV, kan baie van hierdie infeksies toegeskryf word aan opportunistiese infeksies, soos Pneumocystis Jirovecii Longontsteking (PJL) en sitomegalovirus (SMV). Buiten‘n longbiopsie, is dit moeilik om SMV-longontsteking te diagnoseer. Sommige studies stel voor dat bloed met ‘n SMV viruslade mag bydrae tot ‘n suksesvolle diagnose van SMV-geassosieerde longontsteking. Huidiglik is daar‘n tekort aan navorsing aangaande die klassifisering van SMV-geassosieerde longonsteking se ernstigheid, sowel as antwoorde rondom maniere hoe die SMV viruslade mag bydrae tot ‘n voorspelling van ernstigheidsgraad en uitkoms van SMV-geassosieerde longonsteking. Mikpunte Om vas te stel of SMV-viruslade ‘n positiewe voorspeller is vir die graad van ernstigheid en uikoms van SMV-geassosieerde longontsteking. Metodes Hierdie was ‘n retrospektiewe beskrywende studie, afgelê in die Pedriatiese Intensiewe Sorgeenheid (PISE) by Tygerberg Kinderhospitaal in die Wes Kaap, Suid Afrika. Deelname aan die studie was vasgestel deur pasiënte te identifiseer (op die Nasionale Gesondheidslabrotorium Diens databasis) wat in die PISE opgeneem is, minder as een jaar oud is, en gediagnoseer is met ‘n positiewe SMV-viruslade tussen 1 Januarie 2014 en 31 Desember 2015. Kliniese, radiologiese, en biochemiese data is ingesamel en analiseer. Uitslae 87 Pasiënte is in die studie ingesluit. Van hierdie, is 27 getoets as MIV-positief, waarvan 3 op antiretrovirale-terapie was. Twee groepe was onderskei (SMV VL ≤ 4 en > 4) gebaseer op die mediaan bloed SMV-virale lade in ons studie van 4.0 (IQR 3.3-4.79). Daar was geen verskil in ernstigheid van die siekte gebaseer op Pa02/Fi02 verhouding en X-strale nie. Die sterftekoers in die twee groepe was soortgelyk, met ‘n 90% oorlewingssyfer. (p=0.37). Pasiënte met ‘n hoër SMV VL het langer behandelings van hoëfrekewensie ventilasie (HFV) benodig (p=0.005), tog het die gemiddelde lengte van PISE-opname tussen die twee groepe nie statisties verskil nie (p=0.43). Pasiënte met ‘n SMV VL van > 4 het ‘n groter kans gestaan van ‘n PJP mede-infeksie (p=0.018), laer CD4-tellings (p=0.0001), en hoër MIV-tellings (p=0.049). Al die pasiënte met PJP-SMV infeksie was suksesvol behandel en ontslaan. Gevolgtrekking SMV-VL alleen kan nie longontsteking diagnoseer nie. Dít dui op ‘n beperkte bruikbaarheid in die voorspelling van die verloop en uitkoms van SMV-geassosieerde longontsteking in jong kinders. Die assosiëring tussen SMV VL, PJP mede-infeksie, laer bloed CD4 telling, en MIV VL stel voor dat SMV-geassosieerde longontsteking meer gereeld voorkom in jong kinders met verswygde-immuunstelsels. Die tekort aan siekte-ernstigheid assosiasie met die SMV VL beperk egter die bruikbaarheid van die toets in die diagnose van SMV-geassosieerde longontsteking en die noodsaaklikheid vir ‘n antivirale terapie.
Please refer to this item in SUNScholar by using the following persistent URL: http://hdl.handle.net/10019.1/102592